Owen Farrell

Owen Andrew O'Loughlin Farrell (gebore op 24 September 1991 in Wigan, Greater Manchester, Engeland) is 'n Engelse professionele rugbyspeler wat as losskakel vir die Premier Rugbyklub Saracens speel en die kaptein van die Engelse nasionale span is. Hy het onder meer tydens die Rugbywêreldbeker 2015, Rugbywêreldbeker 2019 en Rugbywêreldbeker 2023 vir Engeland uitgedraf.

Sedert 2012 het Farrell Engeland internasionaal verteenwoordig. Met meer as 1000 punte in 100 toetse is Farrell een van die hoogste puntemakers in toetsgeskiedenis. Alhoewel losskakel sy voorkeurposisie is, speel hy gereeld binnesenter op toetsvlak. Sy pa, die huidige hoofafrigter van Ierland, Andy Farrell, het beide rugbyunie en rugbyliga vir Engeland gespeel.

Farrel het twee jonger susters, Elleshia en Gracie, en een jonger broer, Gabriel.

 Vroeë lewe 
Farrell het op agtjarige ouderdom rugbyliga in sy tuisdorp begin speel vir Wigan St Patricks.  Toe sy pa Andy in 2005 vir Saracens onderteken het, verhuis sy gesin na Harpenden in Hertfordshire, waar Owen op die ouderdom van 13 of 14 vir die eerste keer aan rugbyunie bekendgestel is. 

In 2014 het Farrell aan die Guardian-koerant gesê: "Dit was 'n groot verandering. Ek het 14 geword en ek was aanvanklik vasbeslote dat ek nie Wigan wou verlaat nie. Al my vriende was daar en ek was lief vir rugbyliga. Dit was al wat ek nog ooit geken het, en ek was seker dat ek nie van die suidwaartse skuif na Harpenden sou hou nie. Maar ek was later waarskynlik die eerste in die gesin wat gevestig geraak het." 

 Persoonlike lewe 
Hy trou in Julie 2018 met sy jarelange vriendin Georgie. Hulle het twee seuns wat in Maart 2019 en Maart 2021 gebore is.

Ondanks sy sukses voel Farrell ongemaklik om die middelpunt van aandag te wees. Die voormalige Engelse hoofafrigter, Stuart Lancaster, het Farrell beskryf as " 'n meer introverte as ekstroverte persoon." 

Nadat hy in 2014 deur die spanmaat Danny Care as luidrugtig in sy bevele op die veld beskryf is, het Farrell aan The Guardian gesê: “Dit is goed en deel van my spel. Ek was nog nooit skaam daaroor nie. Maar mens moet seker maak dat jy dit met kennis en prestasie rugsteun."

In teenstelling met sy uiters mededingende, oorheersende teenwoordigheid op die veld, is Farrell baie beskermend oor sy privaatlewe en handhaaf wat al beskryf is as " 'n dowwe openbare persona."

Farrell het vir 'n graad in bestuur en leierskap gestudeer. Die onderwerp van sy 12 000 woorde verhandeling was reflektiewe leer. 

Farrell vier elke punt wat hy op die veld behaal deur sy wysvingers aanmekaar te koppel om 'n 'JJ' teken te maak, die Joining Jack-saluut.  Joining Jack is 'n liefdadigheidsorganisasie gewy aan die behoeftes van lyers aan Duchenne-spierdistrofie.  Farrell is ook 'n beskermheer van die Duchenne-spierdistrofie-liefdadigheid in Engeland. 

 Loopbaanstatistiek 
 Lys van internasionale drieë 
 Nommer Posisie Punte Drieë Resultaat Opponent Lokaal Datum  1 Losskakel 15 1 Gewen  Twickenham-stadion 2 November 2013   2 Losskakel 22 1 Gewen  Stadio Olimpico 15 Maart 2014   3 Senter 17 1 Gewen  Stadio Olimpico 14 Februarie 2016   4 Senter 18 1 Gewen  Melbourne Reghoekige Stadion 18 Junie 2016   5 Senter 19 1 Gewen  Twickenham-stadion 12 November 2016   6 Senter 16 1 Gewen  Stadio Olimpico 4 Februarie 2018   7 Senter 13 1 Verloor  Murrayfield-stadion 24 Februarie 2018   8 Senter 16 1 Verloor  Ellispark-stadion 9 Junie 2018   9 Losskakel 22 1 Gewen  Twickenham-stadion 24 November 2018   10 Losskakel 17 1 Gewen  Twickenham-stadion 10 Februarie 2019  

 Internasionale analise volgens opponent 
 Opponent Gespeel Wen Verloor Gelykop Drieë Punte Wen %   4  3  1  0  0  54  75   16  13  3  0  3  217  81,3   5  4  1  0  0  20  100   12  8  4  0  1  119  66,7   1  1  0  0  0  10  100   13  9  4  0  0  127  69,2   10  10  0  0  3  127  100   2  2  0  0  0  15  100   10  3  5  2  0  96  40   1  1  0  0  0  0  100   10  6  3  1  1  110  65   14  4  9  1  2  126  32,1   1  1  0  0  0  15  100   1  1  0  0  0  8  100   1  1  0  0  0  0  100   13  7  6  0  0  143  53,8 Loopbaan 112  73  35  4  10  1,181  68,2
Korrek teen 4 Augustus 2023  

 Notas 

 Verwysings 

 Eksterne skakels 

  Owen Farrell op ESPNscrum

Kategorie:Engelse rugbyspelers
Kategorie:Geboortes in 1991
Kategorie:Lewende mense